**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.06.2019, ora 08.00 –30.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.06.2019, ora 7.00**

**RÂURI**

**Debitele au fost în general în scădere,** exceptând cursul mijlociu şi inferior al Bârladului, cursul mijlociu al Mureşului şi cursurile inferioare ale Someşului, Timişului şi Putnei, unde au fost în creştere prin propagare şi relativ staţionare pe râurile din Dobrogea.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Jiu, Vedea, Ialomița, Rm. Sărat, Putna, Bistrița, Moldova, cursul Prutului, cursul superior al Oltului, cursurile mijlocii şi inferioare ale Siretului și Bârladului şi cursurile inferioare ale Argeşului şi Sucevei.

Se situează:

- **COTA DE INUNDAŢIE** râul Prut la staţia hidrometrică Şiviţa (435+3)-jud.GL;

- **COTA DE ATENŢIE** râul Prut la staţia hidrometrică Oancea (440+27)-jud. GL.

**Debitele vor fi în general în scădere**, exceptând cursurile inferioare ale Mureşului şi Bârladului, unde vor fi în creştere prin propagare şi relativ staţionare pe râurile din Dobrogea debitele vor fi staționare.

Se vor situa peste **COTELE DE ATENŢIE** râurile la staţiile hidrometrice: Prut – Oancea (440+20)-jud.GL şi Şiviţa (360+73)-jud.GL.

**DUNĂRE**

**Debitul la intrarea în ţară** (secţiunea Baziaş) în intervalul 29.06 – 30.06.2019 a fost în scădere, având valoarea de **6.300 m3/s**, sub media multianuală a lunii iunie (6400 m3/s).

Pe tot sectorul aval de Porţile de Fier, debitele au fost în scădere.

Se situează peste peste **FAZA I DE APĂRARE** la stațiile hidrometrice: Isaccea (380+16) – jud. TL și Tulcea (320+4) – jud. TL.

**Debitul la intrarea în ţară** (secţiunea Baziaş) va fi în scădere (6100 m3/s).

Pe tot sectorul aval de Porţile de Fier, debitele vor fi în scădere.

Nivelul la Isaccea se va mai situa peste FAZA I DE APĂRARE cu 8 cm.

***Se situează în faza I de apărare următoarele sectoare de dig:***

- Ciobanu-Garliciu (km 19+150, km 21+ 950, km 25+ 450) (jud. Constanța);

- Crișan, Letea, Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa-Carcaliu, 23 August-Grindu, Grindu-Canton km 30, Smârdan-23 August I, Smârdan-23 August II (din administrarea ANAR); Măcin, Smârdan, Mahmudia (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig***:

- Ciulineț–Isaccea, Canton km 30-Ciulineț, T. Vladimirescu Gorgova, R3 (din administrarea ANAR); Chilia Veche, Nufăru-Victoria (din administrarea consiliilor locale); Șosea Măcin-Smârdan (din administrarea CNAIR) (jud. Tulcea).

***Se situează în faza a III-a de apărare următoarele sectoare de dig:***

- R4 (din administrarea ANAR) (jud. Tulcea).

**2.** **Situaţia meteorologică în intervalul 29.06.2019, ora 08.00 –30.06.2019, ora 06.00**

**În ţară,** vremea a fost apropiată de normalul termic al perioadei. Cerul a fost variabil, cu unele înnorări după-amiaza și în primele ore ale nopții în estul țării, unde cu totul izolat a plouat slab. Vântul a suflat slab și moderat, cu intensificări, mai ales ziua, în zona montană înaltă (izolat cu viteze la rafală în general de 80...85 km/h) și local în regiunile estice și centrale (rafale de până la 45...60 km/h). Temperaturile maxime s-au încadrat între 20 de grade la Întorsura Buzăului și 29 de grade la Calafat, iar la ora 06 se înregistrau valori termice cuprinse între 8 grade la Câmpeni, Joseni, Miercurea Ciuc, Petroșani și Toplița și 20 de grade la Constanța-dig și Gura Portiței.

**OBSERVAȚII** - *de ieri de la ora 06 a fost în vigoare 1 mesaj cod galben pentru fenomene meteorologice periculoase imediate, emisă de SRPV Timișoara;*

**La Bucureşti,** vremea a fost apropiată de normalul termic al perioadei. Cerul a fost variabil, iar vântul a suflat slab și moderat. Temperatura maximă a fost de 26 de grade la Afumați și Băneasa și 27 de grade la Filaret, iar la ora 06 se înregistrau 12 grade la Băneasa și 15 grade la Filaret și Afumați.

**3. Prognoza meteorologică în intervalul 30.06.2019, ora 08.00 –01.07.2019, ora 08.00**

**În ţară,** vremea se va încălzi față de ziua precedentă, iar valorile termice se vor situa în general în jurul mediilor multianuale. Cerul va fi variabil în regiunile estice și sud-estice și mai mult senin în rest. Vântul va sufla slab și moderat, cu intensificări temporare la munte, în special pe creste, iar pe parcursul zilei pe arii restrânse și în estul teritoriului. Temperaturile maxime se vor încadra între 25 și 32 de grade, iar cele minime între 12 și 21 de grade, ușor mai coborâte în estul Transilvaniei, până spre 8 grade.

**La Bucureşti,** vremea se va încălzi ușor față de ziua precedentă. Cerul va fi variabil după-amiaza și mai mult senin în rest. Vântul va sufla slab și moderat. Temperatura maximă se va situa în jurul valorii de 30 de grade, iar cea minimă va fi de 15...17 grade.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 17.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Constanţa** informează telefonic, despre următoarele incendii izbucnite în data de **29.06.19:**

**- la orele 15:00, s-a produs un incendiu de vegetaţie pe circa 500mp în localitatea Techirghiol**, la 2 km de rampa neconformă de deșeuri. ISU Dobrogea a intervenit pentru stingere.

**- la orele 17:00, s-a produs un incendiu de vegetaţie pe cca 30 mp la intrarea în loc. Poarta Albă,** dinspre orașul Basarabi, pe rambleul drumului județean.ISU Dobrogea a intervenit pentru stingere.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.06.2019 - 18.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**